Varshava texnologiya universiteti. Varshava texnologiya universiteti - Polsha va Markaziy Yevropadagi eng yirik va yetakchi oliygohlardan biri hisoblanadi. U yerda koʻplab oʻqitish boʻlimlari mavjud boʻlib, jami 357 nafar professor-oʻqituvchilar ishlaydi. 2011-yil holatiga koʻra umumiy talabalar soni 36,156 nafarni tashkil etadi. Fan va texnikaning deyarli barcha sohalarini qamrab oluvchi 19 fakultet (boʻlim) mavjud. Ularning deyarli barchasi Varshava shahrida joylashgan. Har yili 5000 ga yaqin bitiruvchi talabalar ushbu universitetni tamomlaydi. Varshava Texnologiya Universitetining kelib chiqishi 1826-yilda Varshava Texnologiya Institutida muhandislik taʼlimi qoʻshilgan paytdan boshlanadi.